Támogatás elektronikai hulladékkal is

Az Isztiméri Önkéntes Tűzoltó és Polgárőr Egyesület ebben a tanévben is összegyűjtötte a faluban az elektronikai hulladékot, hogy ez ebből befolyt összeggel támogassa iskolánkat.

Együttműködő partnerünknek köszönhetően ismét jelentős mértékű tárgyi eszköz, illetve sportszer beszerzésére nyílik lehetőségünk.

Diákjaink sem tétlenkednek, minden tanévben két alkalommal, a tavaszi és őszi papírgyűjtés idején elektronikai hulladékot is gyűjtünk. Ezzel nemcsak a környezetvédelem és fenntartható fejlődés érdekében, hanem tárgyi feltételeink javítása érdekében is dolgoznak.

Köszönjük az Isztiméri Tűzoltó és Polgárőr Egyesületnek, valamint Kincsesbánya és Isztimér lakóinak az önzetlen támogatást, a sok-sok elektronikai hulladék felajánlását.

Kincsesbánya, 2018. május 31.

Keszet Jánosné

tagintézmény-vezető

Tisztelt Orosz Ágoston Igazgató Úr!

A kincsesbányai Kazinczy Ferenc Tagiskola intézményvezetőjeként azzal a kérelemmel fordulok Önhöz, hogy Kertész Mátyás 8. osztályos tanulónk felvételi határozat elleni fellebbezését elfogadni, s a 2018/2019-es tanévre a Ciszterci Szent István Gimnáziumba felvenni szíveskedjen.

Kérésemet az alábbi indokokkal szeretném alátámasztani:

1. Kertész Mátyás kiváló intellektusú diák, aki széles körű olvasottsággal, és kortársait messze felülmúló általános műveltséggel rendelkezik. Tanulmányi versenyeken rendszeresen képviselte iskolánkat, számtalan dobogós helyezést elérve öregbítette hírnevünket. Körzeti kreatív csapatversenyen 7. és 8. évfolyamban is 1. helyezést ért el. Határon túli műveltségi versenyen 7. évfolyamban 3. helyezést, 8. évfolyamban 1. helyezést ért el, ahol a csapat legfelkészültebb tagjaként versenyzett.
2. Kertész Mátyás rendkívül tehetséges diák, aki nemcsak a helyi, hanem a körzeti szavalóversenyek állandó győztese is. Immár második alkalommal érdemelte ki, hogy a versünnep 1. helyezettjeként a Vigadó gálaműsorában is szerepelhet. A helyi amatőr színjátszó csoport tagja. A Pajtaszínház előadásában tavaly a Nemzeti Színházban, idén a Don Quijote című darabban – Sancho Panza szerepében – Székesfehérváron is láthatja őt a nagyérdemű.
3. Matyi felvételi eredménye nem a valódi tudását és kompetenciáit tükrözi. Tudjuk, hogy az adott pillanatban lévő fizikai és mentális állapot, valamint a nagy tét okozta stressz blokkoló hatása jelentős mértékben befolyásolhatta az eredményt. Az elmúlt nyolc év mérlege árnyaltabban tükrözi diákunk személyiségét. Eszerint Kertész Mátyás a tanulmányi munkában szorgalmas és kitartó volt, a közösségi munkában mindig lehetett rá számítani.
4. Kertész Mátyás iskolánkban hit-és erkölcstanoktatásban vesz részt. A szülők gyermeküket a keresztény értékek mentén tisztelettudó …..
5. Végül nem protekciót szeretnék kérni Kertész Mátyásnak. Intézményvezetőként büszke vagyok arra, hogy 8 évig iskolánk tanulója volt, s kötelességemnek érzem, hogy mindent megtegyek tehetséges diákunk jövője érdekében. Úgy érzem, az Ön gimnáziumában lehetőség nyílna tehetsége kibontatkoztatásának.

KÖLTSÉGVETÉS-MÓDOSÍTÁSI JAVASLAT

Tisztelt Rakoncza Mihály gazdasági Igazgatóhelyettes Úr!

A kincsesbányai Kazinczy Ferenc Tagiskola intézményvezetőjeként szeretném megköszönni Önnek, hogy iskolánk 2018-ra vonatkozó költségvetés-tervezetét a Tankerület elkészítette és egyeztetésre megküldte.

I. **Gondos, korrekt tervezésről tanúskodik,** **a bérek vonatkozásában csupán két pontban szükséges kiegészítést tenni:**

1. A **közlekedési költségtérítés** tekintetében a 2017. évi tényadatokon felül meg kell említeni, hogy Bozzai Csilla kolléganőnk tartós betegsége és távolléte miatt nem vette igénybe a személyautóra vonatkozó költségtérítést Székesfehérvárról, illetve Illés Eszter kolléganőnk Székesfehérvárra költözött, ő 2018. január 1-jétől személyautóval jár dolgozni, s igénybe veszi a költségtérítést.

Plusz költségigény: Ft (2 kolléga, Székesfehérvár-Kincsesbánya-Székesfehérvár, személyautó)

2. Feichtinger Gábor kollégánk öregségi nyugdíjba vonul, felmentési idejére (4 hónapra mentesítés a munkavégzés alól) pedagógust kell felvennünk, az engedélyt már megkaptuk. Ezért kettős bérkifizetésre kerül sor.

Plusz költségigény: Ft (4 havi munkabér)

II. **A dologi kiadások vonatkozásában van néhány fontos tétel, mely korrekcióra szorul.** Ezeket az alábbiakban sorolnám fel tételesen, s támasztanám alá számításokkal.

1. A közüzemi díjak esetében a Tankerület által megküldött, iktatott és teljesítésigazolt számlák alapján végeztem a számításokat 2017. január 1-jétől 2017. december 31-ig.

|  |  |  |  |  |
| --- | --- | --- | --- | --- |
|  | 2018-as terv Ft | 2017-es tény Ft | Eltérés Ft | 2018-as igény Ft |
| Víz és csatorna | 423 360 | **647 797** | -224 437 | **700 000** |
| Villamos energia | 586 000 | **860 107** | -274 107 | **900 000** |

(A többlet vízfogyasztást a teljesen elkorrodálódott vízvezetékek és javíthatatlan csaptelepek okozták az állandó csöpögés és gyakori folyás miatt.)

Itt szeretném még egyszer megköszönni a Tankerületnek, hogy az emeleti vizesblokkok felújítása megvalósulhatott. Ez is hozzájárulhat a jövőbeni megtakarításokhoz.

2. Gázenergia fogyasztása tekintetében speciális a helyzetünk. Mivel a Művelődési Ház fűtése is az iskolai kazánról történik (egy közös mérőórával), a közüzemi díj teljes összegét be kell terveznünk. (A helyi önkormányzatnak kiszámlázott összeg a bevételi oldalon jelentkezhet. Ennek módjáról az egyeztetés elkezdődött, az Önkormányzat várja a Tankerület döntését.)

Emellett a 2016/2017-es tanévtől megújuló energiával, pellettel is fűtjük iskolánkat. Egy fűtési szezonban kétszeri szállítással tudtuk biztosítani a szükséges mennyiséget (tárolási kapacitás miatt). A tervezetben egyszeri szállítás szerepel. Így a gáz és pellet költsége ténylegesen az alábbiak szerint alakult:

|  |  |  |  |  |
| --- | --- | --- | --- | --- |
|  | 2018-as terv Ft | 2017-es tény Ft | Eltérés Ft | 2018-as igény Ft |
| Pellet | 1 109 000 | **1 747 520** | -638 520 | **1 800 000** |
| Gázenergia | 2 216 000 | **4 142 336** | -1 926 336 | **4 200 000** |

III. **A dologi kiadásokkal kapcsolatos kérdés:**

Mivel nem vagyok gyakorlott a költségvetés készítésében, **helyesen értelmezem-e, hogy a K33-as tételben** az **iskolabuszra** vonatkozó szállítási költség, illetve az évi kétszeri **uszodába szállítás** költsége is szerepel.

IV. **Beruházási kiadásra vonatkozó kérés:**

A tavalyi, háromoldalú (tankerület, önkormányzat, iskola) megbeszélésünkön megfogalmaztuk, hogy az elkezdett mosdófelújítást ebben az évben folytatjuk. Csak így van értelme a megkezdett munkának, s így érhetünk el hatékony működtetést.

**A földszinti vizesblokk teljes felújítására lenne szükség** (vízvezetékek, csatorna, oldalfalak, ajtók, burkolat, szaniterek cseréje. Ennek költsége megegyezik az emeleti vizesblokkok költségével, mivel állapotuk és nagyságuk is teljesen megegyezik.

Beruházási összeg:

A tárgyalások alkalmával arról is szó esett, hogy a Tankerület megvizsgálja a költségviselés módját és nagyságát, figyelembe véve a közös fűtési költségeket.

Az Önkormányzat ebben a tekintetben is várja a Tankerület döntését.